
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 5Csp/77/2025 8125207857 11. 12. 2025 JUDr. Matúš Kalanin ECLI:SK:OSVT:2025:8125207857.2
Opravné uznesenie Okresný súd Vranov nad Topľou v spore žalobkyne A. B. C., nar. XX.XX.XXXX, trvale bytom C. XX, XXX XX D., zastúpenej JUDr. Dášou Komkovou, advokátkou so sídlom Hlavná 27, 080 01 Prešov proti žalovanému v 1. rade EOS KSI Slovensko, s.r.o., so sídlom Prievozská 2, 821 09 Bratislava - mestská časť Ružinov, IČO: 35 724 803, zastúpenému Remedium Legal, s.r.o. so sídlom Prievozská 2, 821 09 Bratislava - mestská časť Ružinov, IČO: 53 255 739, a žalovanému v 2. rade Okresnému súdu Prešov, so sídlom Grešova 3, 080 42 Prešov, IČO: 00165921 (len v konaní o nariadenie neodkladného opatrenia), o zdržanie sa použitia dohody o zrážkach zo mzdy, o návrhu na nariadenie neodkladného opatrenia, takto rozhodol: O p r a v u j e označenie žalovaného v 1. rade v časti identifikačného čísla organizácie v záhlaví uznesenia č.k. 5Csp/77/2025 - 35 zo dňa 7.11.2025 tak, že správne znie: „ ...proti žalovanému v 1. rade EOS KSI Slovensko, s.r.o., so sídlom Prievozská 2, 821 09 Bratislava mestská časť Ružinov, IČO: 35 724 803...“ O p r a v u j e označenie žalovaného v 2. rade v časti identifikačného čísla organizácie v záhlaví uznesenia č.k. 5Csp/77/2025 - 35 zo dňa 7.11.2025 tak, že správne znie: „ ... a žalovanému v 2. rade Okresnému súdu Prešov, so sídlom Grešova 3, 080 42 Prešov, IČO: 00165921 (len v konaní o nariadenie neodkladného opatrenia),...“ Vo zvyšnej časti zostáva vyššie uvedené uznesenie nezmenené a toto uznesenie tvorí jeho súčasť. odôvodnenie: 1. Uznesením č.k. 5Csp/77/2025 - 35 zo dňa 7.11.2025 súd nariadil toto neodkladné opatrenie: „I. Žalovaný v 1. rade je povinný zdržať sa použitia Dohody o zrážkach zo mzdy k Zmluve o úvere č. 7012823, zo dňa 15.12.2005 na výkon zrážok zo mzdy žalobkyne, do právoplatného skončenia konania vo veci samej. II. Žalovaný v 2. rade je povinný zdržať sa vykonávania zrážok zo mzdy žalobkyne podľa Dohody o zrážkach zo mzdy k Zmluve o úvere č. 7012823 zo dňa 15.12.2005 na výkon zrážok zo mzdy žalobkyne do právoplatného skončenia konania vo veci samej. III. Toto neodkladné opatrenie b u d e trvať až do právoplatného skončenia konania vedeného na Okresnom súde Vranov nad Topľou pod sp.zn. 5Csp/77/2025. IV. O nároku na náhradu trov neodkladného opatrenia medzi žalobkyňou a žalovaným v 1. rade súd rozhodne v konečnom rozhodnutí vo veci samej. V. Žalobkyni proti žalovanému v 2. rade súd nárok na náhradu trov konania nepriznáva.“ 2. Žalovaný v 1. rade, prostredníctvom svojho právneho zástupcu, podal voči vyššie uvedenému uzneseniu v zákonom ustanovenej lehote odvolanie. 3. Súd následne zistil, že pri písomnom vyhotovení predmetného uznesenia došlo k zrejmej nesprávnosti pri identifikácii žalovaného v 1. rade ako aj žalovaného v 2. rade, v časti identifikačného čísla organizácie
v jeho záhlaví. Súd v záhlaví predmetného uznesenia opomenul uviesť identifikačné číslo organizácie, a to u oboch žalovaných. 4. Podľa § 224 Civilného sporového poriadku, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenia, ktoré doručí subjektom konania. 5. Podľa ust. § 236 CSP, v písomnom vyhotovení uznesenia sa uvedie označenie súdu, ktorý ho vydal, označenie strán a ich zástupcov, označenie prejednávaného sporu, výrok, stručné odôvodnenie, poučenie o odvolaní a deň a miesto vydania uznesenia. 6. Podľa ust. § 133 ods. 2 CSP, právnická osoba sa v žalobe označuje názvom alebo obchodným menom, adresou sídla a identifikačným číslom organizácie, ak je pridelené. 7. Podľa Čl. 17 CSP súd postupuje v konaní tak, aby vec bola čo najrýchlejšie prejednaná a rozhodnutá, predchádza zbytočným prieťahom, koná hospodárne a bez zbytočného a neprimeraného zaťažovania strán sporu a iných osôb. 8. V prípadoch, že ide o chyby v písaní a počítaní a ďalej o také chyby, ktoré sú ako zrejmé nesprávnosti podobného pôvodu ako chyby v písaní a počítaní, t.j. ku ktorým došlo len zjavným a okamžitým zlyhaním v duševnej či mechanickej činnosti osoby, za účasti ktorej došlo k vyhotoveniu rozhodnutia, a ktoré sú každému zrejmé, je možné rozhodnutie opraviť. Zrejmosť takej nesprávnosti vysvitá najmä z porovnania výroku s jeho odôvodnením, prípadne aj z iných súvislostí. 9. Prípustnosť vykonania opravy podľa ustanovenia § 224 CSP je stanovená za predpokladu, že predmetom opravy sú zrejmé chyby v písaní, v počítaní, prípadne iné podobné nesprávnosti, ktoré sú zrejmé na prvý pohľad. Oprava sa vykonáva opravným uznesením. 10. Porovnaním údajov z obchodného registra ohľadne žalovaného v 1. rade je zrejmé, že jeho identifikačné číslo organizácie (IČO) je „35 724 803“. Porovnaním údajov zo štatistického registra organizácií ohľadne žalovaného v 2. rade je zrejmé, že jeho identifikačné číslo organizácie (IČO) je „00 165 921“. 11. Nakoľko pri vyhotovení uznesenia došlo k chybe v písaní v záhlaví uznesenia pri identifikácii žalovaného v 1. rade a žalovaného v 2. rade v časti identifikačného čísla organizácie, súd vydal toto opravné uznesenie, ktoré tvorí neoddeliteľnú súčasť uznesenia č.k. 5Csp/77/2025 - 35 zo dňa 7.11.2025. Poučenie: Proti tomuto uzneseniu odvolanie nie je prípustné.

